Source: https://www.tax-fin-lex.si/Zbirke/SodnaPraksaList?nodeId=380ce7e7-ffba-46e8-90eb-acd968f452df
Timestamp: 2019-06-18 22:12:46+00:00

Document:
Sodba II Ips 505/2000
VS05975
ZOR člen 56, 56/1, 89, 89/1, 385, 385/2. ZPP (1977) člen 80, 89, 95.
zastaralni roki pri zavarovalnih pogodbah - zadržanje zastaranja - terjatev delovno nesposobne osebe - poslovno nesposobne osebe - zastopanje - zakoniti zastopnik
Kot zastopnik po drugem odstavku 385. člena ZOR je mišljen zakonski zastopnik ne pa pooblaščenec - odvetnik.
Sklep I Up 432/2001
imenovanje državne podsekretarke - obnova - predlog za izdajo začasne odredbe - pogoj - nastanek hujših škodljivih posledic
Začasna ureditev stanja je ob pogojih v 2. odstavku 69. člena ZUS možna predvsem zaradi preprečitve določenih hujših posledic. Ni pa z njo (praviloma) mogoče odpraviti že nastalih posledic. V ZUS je taka izjema urejena le v določbi 3. odstavka 69. člena ZUS, za kar pa v tem primeru ne gre.
Sodba I Up 228/98
VS13538
ZDRS člen 10, 10/1-4.
pridobitev z naturalizacijo - pogoji - zagotovljen trajen vir preživljanja
Ker tožnik v določenem roku treh mesecev ni predložil dokazil o trajnem viru preživljanja, niti tožene stranke ni obvestil, da dokazil iz utemeljenih razlogov ne more predložiti, čeprav je bil opozorjen na posledice, ki bodo sledile, je bilo potrebno njegovo vlogo za sprejem v državljanstvo zavrniti.
Sklep I Up 407/2001
VS13593
ZUS člen 30, 30/2, 62, 62/3, 69, 69/1, 69/2.
zahteva za izdajo začasne odredbe - pogoji - izkazanost nastanka hujših škodljivih posledic - imenovanje svetovalca vlade
Z začasno odredbo po 1. odstavku 69. člena ZUS tožnik lahko, pod določenimi pogoji, zahteva odložitev izvršitve akta, ki ga izpodbija v upravnem sporu. Ni podlage za izdajo take začasne odredbe, če akta, ki je izpodbijan v upravnem sporu, ni mogoče izvršiti po določbah ZUP. Začasna ureditev stanja je ob pogojih iz 2. odstavka 69. člena ZUS možna predvsem zaradi preprečitve določenih hujših škodljivih posledic, ki morajo biti v zahtevi verjetno izkazane. Praviloma z njo ni mogoče odpraviti že nastalih posledic.
Sodba I Up 114/99
VS13749
ZDRS člen 10, 10/1-4. ZUP (1986) člen 143.
pridobitev z naturalizacijo - pogoji - vpliv spremenjenih razmer na izdano odločbo
Spremenjene razmere, nastale po izdaji izpodbijane odločbe, ne morejo vplivati na zakonitost te odločbe. Pritožbeno sodišče ne more upoštevati pritožbenih navedb, ki se nanašajo na dokaze, ki jih je tožeča stranka predložila po izdaji izpodbijane odločbe.
Sklep I Up 48/99
VS13531
URS člen 157, 160, 162. ZUS člen 34.
presoja zakonitosti odločitve Ustavnega sodišča RS - sodna pristojnost
Odločitve Ustavnega sodišča RS, ki se nanašajo na presojo zakonitosti in ustavnosti, ni mogoče izpodbijati v upravnem sporu, ker ne gre za upravni ali posamični akt, pa tudi to odločanje ne sodi v sodno pristojnost.
Sodba II Ips 389/2000
VS05946
ZOR člen 113, 131, 132.
razveza pogodbe zaradi neizpolnitve - izpolnitev neznatnega dela obveznosti
Neporavnana devetina obveznosti pomeni njen neznatni del.
Sodba II Ips 129/2001
VS05965
ZZZDR člen 12, 12/1, 13, 44, 83.
razmerja med razvezanima zakoncema po razvezi zakonske zveze - dolžnost preživljanja zakonca - nepreskrbljenost zakonca - prenehanje pravice do preživnine
Določbe 83. člena ZZZDR ni mogoče razlagati tako, da preživninska obveznost razvezanega zakonca ne preneha, če drugi zakonec sklene novo (izven)zakonsko zvezo z nekom, ki ga ni sposoben preživljati.
Sodba II Ips 524/2000
VS05949
Presoja višine odškodnine za telesne bolečine, strah in duševne bolečine zaradi zmanjšane življenjske aktivnosti.
Sodba in sklep II Ips 498/2000
VS05943
povrnitev negmotne škode - višina denarne odškodnine - strah - duševne bolečine zaradi zmanjšane življenjske aktivnosti - telesne bolečine
Presoja višine odškodnine za strah, duševne bolečine zaradi zmanjšane življenjske aktivnosti in telesne bolečine.
Sodba II Ips 487/2000
VS05941
povrnitev negmotne škode - telesne bolečine - sekundarni strah - višina denarne odškodnine
Sodba I Up 179/2000
VS13528
ZGO člen 41.
pogoji za izdajo gradbenega dovoljenja
V postopku za izdajo gradbenega dovoljenja pristojni organ le preverja, ali je investitor k zahtevi predložil vse potrebne listine in če je projekt izdelan skladno s pogoji iz pravnomočnega lokacijskega dovoljenja.
Sklep II Ips 480/2000
VS05980
ZOR člen 154, 154/2, 173, 174, 177. ZVD (1974) člen 16. ZTPDR člen 73.
povrnitev škode - nesreča pri delu - objektivna odgovornost delodajalca - dokazno breme delodajalca
Po 154. členu ZOR nosi dokazno breme za razbremenitev odškodninske odgovornosti delodajalec. On je tisti, ki mora dokazati, da za škodo, ki jo pretrpi delavec, ni odgovoren, (ne krivdno ne objektivno). In sicer ne glede na to, ali obstajajo posebni predpisi o načinu konkretnega dela. Delodajalec (tožena stranka) mora organizirati delo tako, da poteka varno (16. člen v času nastanka škode veljavnega Zakona o varstvu pri delu, Ur. l. SRS, št. 32/74 do Ur. l. RS, št. 57/96).
Sklep I R 28/2001
VS05963
določitev krajevne pristojnosti po višjem sodišču - delegacija iz razlogov smotrnosti - stvarna pristojnost
Čeprav bi to narekovali razlogi smotrnosti Vrhovno sodišče ne sme določiti drugega sodišča, da postopa v zadevi, če to sodišče (okrožno) ni stvarno pristojno (ker je pristojno okrajno sodišče).
Sodba I Up 396/99
ZZVN člen 4.
priznanje statusa in pravic - oseba, prisilno mobilizirana v nemško vojsko - član NSDAP in enot SS
Oseba, ki je po prisilni mobilizaciji v nemško vojsko postala član enot SS, katerih pripadniki so bili vsi člani nacistične stranke NSDAP, je po določbah 4. člena ZZVN izključena iz kroga oseb, ki imajo pravico uveljavljati status žrtve vojnega nasilja.
Sklep I Up 433/2001
izdaja enotnega dovoljenja za gradnjo - začasna odredba - vsebina - pogoji za izdajo
Začasna ureditev se kot izjemno procesno sredstvo lahko nanaša le na dejansko urejanje stanja, ne more pa nadomestiti dovoljenja za gradnjo, niti vzpostaviti sočasne veljavnosti dveh, po vsebini drugačnih dovoljenj za gradnjo istih objektov.
Sodba II Ips 432/2000
VS05940
ZPP (1977) člen 354, 354/1, 385, 385/1. ZPR člen 200, 203.
bistvena kršitev določb pravdnega postopka - obvestitev drugega o pravdi - revizija - razlogi za revizijo - povrnitev škode - višina denarne odškodnine
Dejstvo, da sodišče obvestilo o pravdi drugega, ni kršitev, ki bi jo lahko stranke uspešno uveljavljale z revizijo.
Sklep I Up 431/2001
VS13591
zahteva za izdajo začasne odredbe - pogoji - izkazanost hujših škodljivih posledic - imenovanje višjega upravnega delavca (obnova postopka)
Tožnica ni izkazala hujših škodljivih posledic, ki bi jih bilo treba (glede na sporno pravno razmerje) z začasno odredbo odvrniti. Nižja plača v višini 30% in zatrjevane psihične motnje zaradi izgube statusa državne podsekretarke ne morejo biti tiste hujše škodljive posledice, ki bi jih bilo potrebno odvrniti do pravnomočnosti odločbe o presoji zakonitosti izpodbijane odločbe.
Sodba I Up 120/98
VS13563
ZUN člen 73, 75, 76, 76/4.
ukrep urbanističnega inšpektorja - gradnja brez ustreznega dovoljenja - nadomestna gradnja - izvršljivost odločbe
Pred pričetkom gradnje, tudi nadomestne, je potrebno pridobiti ustrezno dovoljenje. Določba 4. odstavka 16. člena ZUN se izrecno nanaša na odločbo, izdano po 73. členu ZUN.
Sklep VIII Ips 216/2000
POKOJNINSKO ZAVAROVANJE - CIVILNO PROCESNO PRAVO
VS31385
ZPP člen 367, 367/1, 378. ZDSS člen 21, 21/1.
pravice iz pokojninskega zavarovanja - sodni postopek - revizija - rok - pravočasnost revizije
Ker je revident vložil revizijo zoper sodbo Višjega delovnega in socialnega sodišča v Ljubljani pri toženi stranki, ki je revizijo sicer odstopila pristojnemu sodišču, vendar po poteku 30 dnevnega roka in ker je tudi "pripis na tožbo" prispel na sodišče po poteku 30 dnevnega roka je sodišče prve stopnje pravilno in v skladu z veljavnimi predpisi revizijo zavrglo kot prepozno vloženo.

References: sodišče 
 sodišče 
 sodišče 
 sodišče 
 sodišče 
 sodišče